TM โชว์ 3 สินค้าดาวเด่นปี 64 หนุนยอดขาย CARE SHOP โตต่อเนื่อง
TM แย้ม PURELL, หน้ากากอนามัย Medimask และ ARA Dry Shampoo เป็นสินค้าสุดฮอต หนุนยอดขาย TM CARE SHOP โตต่อเนื่อง
TM แย้ม PURELL, หน้ากากอนามัย Medimask และ ARA Dry Shampoo เป็นสินค้าสุดฮอต หนุนยอดขาย TM CARE SHOP โตต่อเนื่อง
29 ธ.ค. 2564

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ในปี 2564 บริษัทได้ขยายช่องทางการจำหน่ายสินค้าผ่านช่องทางออนไลน์อย่างเต็มรูปแบบ เพื่อตอบสนองเทรนด์การตลาดและพฤติกรรมของลูกค้าที่เปลี่ยนแปลงไป
โดยได้จำหน่ายสินค้าผ่านแพลตฟอร์มออนไลน์ทั้ง FACEBOOK, LINE Official Account และ www.tmcare-shop.com ทำให้ลูกค้าสามารถเข้าถึงบริการและสินค้าต่างๆ ของบริษัทได้สะดวกและรวดเร็วมากยิ่งขึ้น ทั้งยังได้รับการตอบรับจากลูกค้าเพิ่มขึ้นอย่างต่อเนื่อง เพราะได้มีการจัดโปรโมชั่นส่งเสริมการขายทุกเดือน ส่งผลให้ยอดขายสินค้าของบริษัทมีการเติบโตอย่างมีนัยสำคัญ
สำหรับสินค้าที่ได้รับกระแสตอบรับที่ดีมากประจำปี 2564 ได้แก่ ผลิตภัณฑ์ PURELL เจลล้างมือนำเข้าที่มียอดขายอันดับ 1 จากอเมริกา และโรงพยาบาลชั้นนำเลือกใช้ ด้วยคุณภาพที่ได้รับการรับรองจาก USFDA ว่าสามารถฆ่าเชื้อโรคได้ 99.99% รวมทั้งเป็นเจลแอลกอฮอล์ Food Grade มีความปลอดภัยสามารถใช้ได้ทั้งเด็กและผู้ใหญ่ และบรรจุในขวดแบบ Semi-Closed System ช่วยป้องกันการระเหยของแอลกอฮอล์หลังเปิดใช้แล้ว ทำให้มั่นใจด้านคุณภาพและประสิทธิภาพในการฆ่าเชื้อ
ทั้งนี้ การแพร่ระบาดของ Covid-19 นับแต่ปี 2563 ผลักดันให้ยอดขาย PURELL พุ่งสูงขึ้นอย่างต่อเนื่อง หน้ากากอนามัยยี่ห้อ Medimask เป็นอีกสินค้าหนึ่งที่ได้รับความนิยม เนื่องจากมีคุณสมบัติในการป้องกันแบคทีเรียและการปนเปื้อนของสารคัดหลั่งทุกชนิด ผลิตจากวัสดุเส้นใยสังเคราะห์ชนิดโพลีโพรพิลีน 3 ชั้น โดยผ่านการทดสอบจาก Nelson Laboratory ว่ามีประสิทธิภาพในการกรองแบคทีเรีย และต้านการกระเซ็นของของเหลว
นอกจากนี้แล้ว Medimask ยังมีแถบปรับกระชับดั้งจมูกอยู่ภายในขอบด้านบนช่วยเพิ่มความกระชับให้กับผู้สวมใส่ นอกจากนี้แล้วยังมีผลิตภัณฑ์ ARA Dry Shampoo ซึ่งเป็นผลิตภัณฑ์เช็ดทำความสะอาดผิวกาย ลดการเจริญเติบโตของแบคทีเรีย ลดการเกิดกลิ่น กำจัดเหงื่อ ใช้อาบน้ำ สระผม และเพิ่มความชุ่มชื้นให้กับผิวโดยไม่ต้องล้างน้ำออก ใช้ได้ทั้ง ศีรษะ ร่างกาย ใบหน้า ก้น (ยกเว้นจุดซ่อนเร้น)
“ในปีนี้เราขยายการขายของผ่านช่องทางออนไลน์อย่างเต็มที่ หลังจากการแพร่ระบาดของไวรัสโควิด-19 ทำให้รูปแบบการขายสินค้า การใช้ชีวิต และหลายๆ อย่างเปลี่ยนแปลงไป ทำให้ต้องปรับตัวตามกระแสของโลกที่เปลี่ยนแปลงไปเช่นกัน อย่างไรก็ตามในปีนี้การขายผ่านช่องทางออนไลน์ถือว่าก็มีกระแสตอบรับที่ดีอย่างมากจากกลุ่มลูกค้า โดยเฉพาะPURELL, หน้ากากอนามัยยี่ห้อ Medimask และ ARA Dry Shampoo ถือเป็นสินค้า 3 ดาวเด่นประจำปีนี้เลย” นางสุนทรี กล่าว